CELEX: 32014R0706
Language: bg
Date: 2014-06-25 00:00:00
Title: Регламент за изпълнение (ЕС) № 706/2014 на Комисията от 25 юни 2014 година за изменение на Регламент (ЕО) № 972/2006 по отношение на вносното мито, приложимо за ориз Basmati

26.6.2014   
            
            
               BG
            
            
               Официален вестник на Европейския съюз
            
            
               L 186/54
            
         РЕГЛАМЕНТ ЗА ИЗПЪЛНЕНИЕ (ЕС) № 706/2014 НА КОМИСИЯТА
   от 25 юни 2014 година
   за изменение на Регламент (ЕО) № 972/2006 по отношение на вносното мито, приложимо за ориз Basmati
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 183, буква а) от него,
   като има предвид, че:
   
               (1)
            
            
               Съгласно Споразумението между Европейския съюз и Индия (2) по отношение на ориза, прието с Решение 2004/617/ЕО на Съвета (3), за митото, приложимо към вноса на олющен ориз от някои сортове Basmati с произход от Индия, е определена нулева ставка.
            
         
               (2)
            
            
               Съгласно Споразумението между Европейския съюз и Пакистан (4) по отношение на ориза, прието с Решение 2004/618/ЕО на Съвета (5), за митото, приложимо към вноса на олющен ориз от някои сортове Basmati с произход от Пакистан, е определена нулева ставка.
            
         
               (3)
            
            
               За целите на изпълнението на посочените споразумения в член 138 от Регламент (ЕО) № 1234/2007 на Съвета (6) бе предвидено, че олющеният ориз от сортовете Basmati, които са предмет на същите споразумения, трябва да отговаря на изискванията за вносно мито с нулева ставка при условията, определени от Комисията. Посочените условия са определени в Регламент (ЕО) № 972/2006 на Комисията (7).
            
         
               (4)
            
            
               Регламент (ЕС) № 1308/2013, с който се отменя и заменя Регламент (ЕО) № 1234/2007, не съдържа сходна на член 138 от Регламент (ЕО) № 1234/2007 разпоредба. Що се отнася до вносните мита, с член 183 от Регламент (ЕС) № 1308/2013 Комисията се оправомощава да приема актове за изпълнение за определяне на равнището на приложимото вносно мито в съответствие с правилата, съдържащи се, inter alia, в международно споразумение, сключено в съответствие с Договора за функционирането на Европейския съюз.
            
         
               (5)
            
            
               С цел да се осигури непрекъснатост при спазването на Споразумението между Съюза и Индия, както и на Споразумението между Съюза и Пакистан, в Регламент (ЕО) № 972/2006 следва да бъде предвидено, че олющеният ориз от сортовете Basmati, които са предмет на същите споразумения, отговаря на изискванията за вносно мито с нулева ставка при условията, определени с посочения регламент.
            
         
               (6)
            
            
               Поради това Регламент (ЕО) № 972/2006 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 1 от Регламент (ЕО) № 972/2006 се заменя със следното:
   
      „Член 1
      Настоящият регламент се прилага за олющен ориз Basmati, класиран в кодове по КН 1006 20 17 и 1006 20 98, от следните сортове:
      
                  —
               
               
                  Basmati 217
               
            
                  —
               
               
                  Basmati 370
               
            
                  —
               
               
                  Basmati 386
               
            
                  —
               
               
                  Kernel (Basmati)
               
            
                  —
               
               
                  Pusa Basmati
               
            
                  —
               
               
                  Ranbir Basmati
               
            
                  —
               
               
                  Super Basmati
               
            
                  —
               
               
                  Taraori Basmati (HBC-19)
               
            
                  —
               
               
                  Type-3 (Dehradun)
               
            Независимо от ставката на вносното мито, определена в Общата митническа тарифа, олющеният ориз от сортовете Basmati, посочени в първия параграф, отговаря на изискванията за вносно мито с нулева ставка при условията, определени с настоящия регламент.“
   
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юни 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 347, 20.12.2013 г., стр. 671.
   
      (2)  Споразумение под формата на размяна на писма между Европейската общност и Индия съгласно член XXVIII от ГАТТ 1994 относно измененията на тарифните отстъпки за ориз, предвидени в Списък CXL-ЕО, приложен към ГАТТ 1994 (ОВ L 279, 28.8.2004 г., стр. 19).
   
      (3)  Решение 2004/617/ЕО на Съвета от 11 август 2004 г. за сключването на Споразумение под формата на размяна на писма между Европейската общност и Индия съгласно член XXVIII от ГАТТ 1994 относно измененията на тарифните отстъпки за ориз, предвидени в общностния списък CXL-ЕО, приложен към ГАТТ 1994 (ОВ L 279, 28.8.2004 г., стр. 17).
   
      (4)  Споразумение под формата на размяна на писма между Европейската общност и Пакистан съгласно член XXVIII от ГАТТ 1994 година относно измененията на тарифните отстъпки за ориз, предвидени в списък CXL на ЕО, приложен към ГАТТ 1994 година (ОВ L 279, 28.8.2004 г., стр. 25).
   
      (5)  Решение 2004/618/ЕО на Съвета от 11 август 2004 г. относно сключването на Споразумение под формата на размяна на писма между Европейската общност и Пакистан съгласно член XXVIII от ГАТТ 1994 относно измененията на тарифните отстъпки за ориз, предвидени в общностния списък CXL, приложен към ГАТТ 1994 (ОВ L 279, 28.8.2004 г., стр. 23).
   
      (6)  Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (ОВ L 299, 16.11.2007 г., стр. 1).
   
      (7)  Регламент (ЕО) № 972/2006 на Комисията от 29 юни 2006 г. за определяне на специални правила за вноса на ориз басмати и транзитна контролна система за определяне на неговия произход (ОВ L 176, 30.6.2006 г., стр. 53).